recursal/SuperWikiNEXT-32B huggingface dataset:
ஆர்டிக் கடல்
துருவ உயிரி என்பது இருதுருவப் பகுதிகளிலும் வாழும் உயிரிகளாகும். இது இருதுருவப்பரவல் (Bipolar Distribution) எனப் பெயரிடப்பட்டது. துருவப் பகுதிகள், தட்பவெப்பநிலையிலும் மண் வகையிலும் தனித்தன்மை பெற்றுள்ளமையால் இப்பகுதியில் வாழும் உயிரிகளும், அவற்றின் தகவமைப்பிலும் பரவலிலும் தனித்தன்மை கொண்டுள்ளன. சாலஞ்சர் கடவாய்வுப் பயணத்தின்போது துருவ உயிரிகளின் (Polar Organisms) தனித்தன்மை கண்டறியப்பட்டது. இரு துருவங்களுக்கு இடைப்பட்ட கடற்பகுதிகளில் காணப்படாத பல உயிரிகள் துருவப் பகுதிகளில் மட்டுமே வாழ்கின்ற தன்மையும் அறியப்பட்டது.

தட்பவெப்பநிலை
-------------

துருவநிலைப்பகுதிகள், குளிர் பாலைவனங்களாகக் கருதப்படுகின்றன. இவை பனிக்கட்டியும் உறைபனியும் மிகுந்த நிலப்பகுதிகளாகும். ஆர்டிக் பகுதியில் தொடர்ச்சியாகப் பல மாதங்கள் இருள் சூழ்ந்து காணப்படும். குறுகிய கோடைகாலத்தில் நீண்ட பகற்பொழுது காணப்படுகிறது. அப்போது வெப்பநிலை உயரும்போது நிலத்தின் மேற்பகுதியில் காணப்படும் பனிக்கட்டி உருகும் நிலை அடைகிறது. எனினும், கீழ்ப்பகுதி நீர் உறைந்த நிலையில் காணப்படும். கோடைக்காலத்தில் அளவு மழை பெறுகிறது. இங்கு ஈரப்பதம் மிகுந்துள்ளமையால் நீர் ஆவியாதல் மிகக் குறைவாகவே உள்ளது.

நிலவகை
------

தட்பவெப்பநிலை, தாவரவகை இவற்றின் அடிப்படையில் இப்பகுதி பனிவெளி என்னும் வகையைச் சார்ந்ததாகக் கருதப்படும். போதிய வெப்பம் இல்லாமையால் தாவர, விலங்கின உடல்கள் மிகக் குறைவாகச் சிதைவுறுகின்றன. இதனால் மண்ணின் அமிலத்தன்மை மிகுந்து காணப்படும். நிலப்பரப்பு மரங்களற்ற தட்டையான பகுதிகளாக உள்ளது. மேடுபள்ளத்துடன் ஆங்காங்கே நீர் தேங்கி நிற்கும் நிலையிலும் காணப்படுகின்றன.

தாவர இனத்தொகுதி
---------------

கோடைக்காலத்தில் புல், கோரைப்புல் ஆகியன செழித்தோங்கியுள்ளன. நிலப்பரப்பின் பெரும்பகுதியில் மரப்பாசி, பாசி, நாணற்புல் போன்ற பூக்கும் புல்வகை, குத்துச்செடி போன்றவை காணப்படுகின்றன. தாவரங்கள் உருவில் சிறியவை. பெரிய மரங்கள் காணப்படுவதில்லை. தரைப்பகுதி ஒழுங்கற்று இருப்பதால் தாவர வளர்ச்சி பாதிக்கப்பட்டுள்ளது.

விலங்கினத் தொகுதி
-----------------

பனிக்கரடி
ஆர்டிக் மற்றும் அண்டார்டிக் பெருங்கடல்களில் காணப்படும் சில விலங்கினங்கள் கடற்பகுதிகளில் காணப்படுவதில்லை. மினியோத்திலா, கிராம்போனியா போன்ற உயிர்களும், கடற்பூச்சி மற்றும் சுறாமீன் இனமும் மட்டுமே துருவப்பகுதிகளில் காணப்படுகிறது. பூச்சி இனங்கள் இங்குள்ளதால் சில பறவையினங்கள் கோடைக்காலத்தில் இங்கு வருகின்றன. 

பாலூட்டி இனங்களில் ஆர்டிக் முயல், ஆர்டிக் மூஞ்சுறு, லெம்மிங், சீல், பனிக்கரடி போன்ற உயிரினங்கள் காணப்படுகின்றன. சீல், வால்ரஸ் போன்ற கடல்வாழ் பாலூட்டிகள் தரைப்பகுதிகளுக்கு கூட்டம் கூட்டமாக வரும் போது கரடிகள் அவற்றைக் கொன்று தின்று வாழ்கின்றன. ஆர்டிக் நரிகள், கரடிகள் விட்டுச்செல்லும் ஊன்பகுதிகளை உண்டு வாழ்கின்றன.

### விலங்குகளின் தகவமைப்புகள்

இப்பகுதிகளில் வாழும் விலங்குகள் கடுமையான சூழ்நிலையிலும் வாழ்வதற்கேற்ற உடலமைப்பைப் பெற்றுள்ளன. குளிர்காலத்தில் சில விலங்குகள் புலம்பெயர்ந்து இடப்பெயர்ச்சி செய்கின்றன. அல்லது குளிர் உறக்கம் (Hibernation) கொள்கின்றன. பெரிய அமைப்புள்ள விலங்குகள் கடுமையான குளிரையும் தாங்கிக் கொள்கின்றன. இவ்விலங்குகளுக்கு முரட்டுத் தோல் உண்டு. விலங்குகளில் நிறமிகள் காணப்படுவதில்லை. இவை வெண்மை நிறம், வெண்சாம்பல் நிறம் கொண்டவையாக காணப்படுகின்றன.

மேற்கோள்கள்
-----------



1. ↑  அறிவியல் களஞ்சியம் தொகுதி 9
2. ↑  H. Robinson, Biography of London, 1978
3. ↑   "10 years of Antarctic protection!"
4. ↑   "Life in the Polar Regions: Animals, Plants, and Others in Extreme Environments".
5. ↑   "ARCTIC WILDLIFE".
*Cardamine impatiens* தாவர உறைக்கனிகள்
**உருளுறையக் கனி** (*silique*) அல்லது **உறைக்கனி** என்பது ஒரு கனிவகை ஆகும். இதற்கு கீழ்மேல்வெடி கனி என்ற பொருளும் உண்டு. இது இரு இணைந்த சூழிலைகளைக் கொண்ட நீளமான கனி. இந்தக் கனியானது நீளத்தை விட மூன்று மடங்கு அகலம் கொண்டது. மூன்று மடங்கு அகலம் குறைவாக இருக்கும்போது காய்ந்த காயாக இருக்கிறது. கனி முதிர்ந்தவுடன் கனி உறையானது வெடிக்கிறது. இவ்வகை கனியானது பிரஸிகேவியே குடும்பத்தில் காணப்படுகிறது. சில சிற்றினங்களில் இக்கனியை ஒத்த சிறிய கனி சிற்றுறைக்கனி என்ற பெயரில் அழைக்கப்படுகிறது. மேலும் இதனுடன் ஒத்த சில தாவர இனங்களில் கனி முதிர்ச்சி அடையும்பொழுது வெடிப்பது இல்லை. இதற்கு வெடியா உறைக் கனிகள் என்று பெயர்.

வேறு பெயர்
----------

காளான்குடைத் தாம்பு (குடைதாங்கும் குறுகிய நீண்ட காம்பு)

காட்சிமேடை
----------

* Capsella bursa-pastoris - சிற்றுறைக் கனிகளுடன்*Capsella bursa-pastoris* - சிற்றுறைக் கனிகளுடன்
* Raphanus sativus முள்ளங்கியின் வெடிப்பு உறைக்கனிகள் *Raphanus sativus* முள்ளங்கியின் வெடிப்பு உறைக்கனிகள்

மேற்கோள்கள்
-----------

1. ↑
2. ↑  Hickey, M.; King, C. (2001). *The Cambridge Illustrated Glossary of Botanical Terms*. Cambridge University Press.
3. ↑  Kristin Huisinga; Lori Makarick; Kate Watters (2006). *River and Desert Plants of the Grand Canyon*. Mountain Press Publishing Company. பக். 241–. பன்னாட்டுத் தரப்புத்தக எண்:978-0-87842-523-5. .
4. ↑

வெளி இணைப்புகள்
---------------
இந்தியாவில் உள்ள புலம்பெயர்ந்த தொழிலாளர்கள் மீது COVID-19 இன் தாக்கத்தை சமாளிக்க **ஏழை நலன் சார்ந்த வேலைவாய்ப்பு பிரச்சாரம் (கரீப் கல்யாண் ரோஜ்கர் அபியான்** (GKRA)) என்ற ஒர் முன்முயற்சியை இந்திய அரசு தொடங்கியது. இது ஒரு கிராமப்புற பொதுப்பணித் திட்டமாகும், இது 20 ஜூன் 2020 அன்று 50,000 கோடி ரூபாய் ஆரம்ப நிதியுதவியுடன் தொடங்கப்பட்டது (இது 2023 ஆம் ஆண்டில் 7 பில்லியன் அமெரிக்க டாலருக்கு சமம்). கிராமப்புறங்களுக்குத் திரும்பிய மொத்த புலம்பெயர்ந்த தொழிலாளர்களில் மூன்றில் இரண்டு பங்கு, 670,000 புலம்பெயர்ந்த தொழிலாளர்கள் 125 நாட்கள் வேலை பெறுவதை GKRA நோக்கமாகக் கொண்டுள்ளது. இந்தத் திட்டம் பீகார், உத்தரப்பிரதேசம், மத்தியப் பிரதேசம், ராஜஸ்தான், ஒடிசா மற்றும் ஜார்க்கண்ட் ஆகிய ஆறு மாநிலங்களில் உள்ள 116 மாவட்டங்களை உள்ளடக்கியது. இத்திட்டம் 12 வெவ்வேறு அமைச்சகங்களின் (ஊரக வளர்ச்சி துறை, குடிநீர் மற்றும் சுகாதாரத் துறை, சாலைப் போக்குவரத்து மற்றும் நெடுஞ்சாலை அமைச்சகம், பஞ்சாயத்து ராஜ் அமைச்சகம், தொலைத்தொடர்புத் துறை, புதிய மற்றும் புதுப்பிக்கத்தக்க எரிசக்தித் துறை, ரயில்வே அமைச்சகம், சுரங்கங்கள் அமைச்சகம், வேளாண் ஆராய்ச்சி மற்றும் கல்வித் துறை, சுற்றுச்சூழல், வனம் மற்றும் பருவநிலை மாற்ற அமைச்சகம், பெட்ரோலியம் அமைச்சகம், பாதுகாப்பு அமைச்சகம்/துறைகள்) ஒரு கூட்டு முயற்சியாகும்.[6]

பணிகள் மற்றும் செயல்பாடுகள்
---------------------------

பணிகள் மற்றும் செயல்பாடுகள் பின்வருமாறுஃ

குறிப்புகள்
-----------

1. ↑  "PM Narendra Modi launches 'Garib Kalyan Rojgar Abhiyaan': Key points - Times of India". *The Times of India*. 20 June 2020. பார்க்கப்பட்ட நாள் 2020-07-27.
2. ↑  "PM Modi launches Rs 50,000-crore Gareeb Kalyan Rojgar Abhiyaan to generate jobs". *Hindustan Times*. 2020-06-20. பார்க்கப்பட்ட நாள் 2020-06-20.
3. ↑  "Rs 50,000 crore, 116 districts, 6 states: PM Modi launches mega Garib Kalyan Rojgar Abhiyaan". *Hindustan Times*. 2020-06-20. பார்க்கப்பட்ட நாள் 2020-06-20.
4. ↑  "Garib Kalyan Rojgar Abhiyaan: PM Modi to launch mega Garib Kalyan Rojgar Abhiyaan today". *The Times of India*. 20 June 2020. பார்க்கப்பட்ட நாள் 2020-06-20.
5. ↑  Deb, Rouhin (2020-06-29). "Opinion | Understanding Garib Kalyan Rojgar Yojana and its implications". *Livemint*. பார்க்கப்பட்ட நாள் 2020-07-27.
6. 1 2  "Prime Minister Narendra Modi launches Garib Kalyan Rojgar Abhiyaan on 20th June 2020 to boost employment and livelihood opportunities for migrant workers returning to villages, in the wake of COVID-19 outbreak". *pib.gov.in*. 20 June 2020. பார்க்கப்பட்ட நாள் 2020-07-27.
7. ↑  "Focus on 25 Works / Activities". *गरीब कल्याण रोजगार अभियान | Garib Kalyan Rojgar Abhiyaan*. Archived from the original on 2020-06-30. பார்க்கப்பட்ட நாள் 2020-07-27.
**அமிர்குசுரு** (இறப்பு 1325) இந்துஸ்தானி இசை வளர்ச்சியுறக் காரணமாக இருந்த முன்னோடியாவார். இவர் பல தாளங்களையும், இராகங்களையும், உருப்படிகளையும், புதிய இசைக்கருவிகளையும் அறிமுகப் படுத்தியவர்.

வாழ்க்கைக் குறிப்பு
-------------------

அமிர்குஸ்ருவின் இயற்பெயர், **அபூ-அல்-ஹசன்-யானுமித்-தின்-குஸ்ரு** என்பதே ஆகும். இவரின் தந்தையார் துருக்கி நாட்டவர். இவர்கள் பின்னர் துருக்கியினின்று வெளியேறி இந்தியாவின் *பட்டியாலி* என்ற இடத்தில் குடியேறினார்கள்.

இவர் தன் ஏழு வயதில் தன் தந்தையாரை இழந்தார். சிறு வயதிலேயே உருது, பாரசீக மொழிகளில் பாடல் இயற்றுவதில் வல்லமை பெற்றிருந்தார். குறுகிய காலத்திற்குள் பெருமளவு பாடல்கள் இயற்றினார். இவர் ஹிந்தி மொழிகளில் இயற்றிய பாடல்கள் இன்றும் பாடப்படுகின்றன.

பட்டமும், அறிமுகப்படுத்திய இராகங்களும்
--------------------------------------

இவர் டில்லி சமஸ்தான சுல்தானின் அவைப் புலவராக (ஆஸ்தான வித்துவானாக) விளங்கினார். ஜலால் உத்தின் கில்ஜி என்பவர் டெல்லி சுல்தானாக இருந்த போது அமிர்கிஸ்ரு "அமிர்" என்ற பட்டம் வழங்கி கௌரவிக்கப்பட்டார். இவர் அரேபிய, இந்திய, பாரசீக இசை வகைகளை ஒப்பு நோக்கினார். அவர் காலத்தில் பிரபலமாக இருந்த பல கஷ்டமான பாடல்களை மாணவர்கள் பாட என இலகுவாக்கி வழிவகை அமைத்தார். யமன்கல்யாண், பூர்வி, பீலு, பஹார் போன்ற பல புதிய இராகங்களை உருவாக்கினார்.

அறிமுகப்படுத்திய உருப்படிகள், தாளங்கள்
--------------------------------------

புதிய உருப்படி வகைகளான குல்பானா, தரானா, குவாலி-கயால் போன்றவற்றை அறிமுகப்படுத்தினார். இவரே சித்தார், தபலா, டோலக் ஆகிய இசைக்கருவிகளை உருவாக்கினார். மேலும் ஜால்-திரிதால், பாஷ்டோ போன்ற புதிய தாளங்களையும் அறிமுகப்படுத்தினார்.

சிறப்புத்தன்மையும், இறப்பும்
----------------------------

இவர் சிறந்த பாடகராக விளங்கினார். ஒரு முறை கோபால் நாயக் அரசவையில் பாடும் பொழுது மறைந்திருந்து கேட்டு விட்டு அனைவரும் பிரமிக்கும் படி மறுபடி அதை பாடிக்காட்டினார். இவர் 1325 ஆம் ஆண்டு இறைவனடி சேர்ந்தார்.
***திரிபங்கா:தேதி மேதி கிரேஸி*** (*Tribhanga: Tedhi Medhi Crazy)*என்பது 2021 ஆம் ஆண்டு வெளியான இந்திய மும்மொழி குடும்ப நாடகத் திரைப்படமாகும், இத்திரைப்படத்தை ரேணுகா ஷாஹனே எழுதி இயக்கியுள்ளார். அஜய் தேவ்கன் எஃப் ஃபிலிம்ஸ், பனிஜய் ஆசியா மற்றும் அல்கெமி புரொடக்சன்ஸ் ஆகிய தயாரிப்பு நிறுவனங்ஒகளின் கீழ் அஜய் தேவ்கண், தீபக் தார் மற்றும் சித்தார்த் பி. மல்ஹோத்ரா ஆகியோர் இணைந்து பராக் தேசாய், ரிஷி நேகி மற்றும் சப்னா மல்ஹோத்ரா ஆகியோருடன் இணைந்து தயாரித்தனர். கஜோல், தன்வி ஆஸ்மி மற்றும் மிதிலா பால்கர் ஆகியோர் நடித்துள்ள இந்தப் படம், மூன்று பெண்கள் கொண்ட ஒரு செயலற்ற குடும்பத்தையும் அவர்களின் வழக்கத்திற்கு மாறான வாழ்க்கைத் தேர்வுகளையும் சுற்றி வருகிறது.

ஷாஹனேவுக்கு 2014 ஆம் ஆண்டில் *திரிபங்காவினை* உருவாக்குவதற்கனா யோசனை கிடைத்தது. அது அவரது தாயுடனான அவரது உறவால் தூண்டப்பட்டது. முதன்மை படப்பிடிப்பு எடுத்தல் அக்டோபர் 2019 இல் தொடங்கியது, இது முழுவதுமாக மும்பையில் பாபா ஆஸ்மியால் படமாக்கப்பட்டது. சஞ்சாய் சவுத்ரி இசையமைத்த இப்படத்திற்கான படத்தொகுப்பினை ஜபீன் மெர்ச்சன்ட் செய்தார். 2021 ஜனவரி 15 அன்று வெளியான இந்தப் படம், நெட்ஃபிக்ஸ் இல் கஜோலின் அறிமுகத் திரைப்படமாகியது. விமர்சகர்கள் இந்தத் திரைப்படத்தை பொதுவாக நேர்மறையானதாக மதிப்பிட்டனர், பெரும்பாலும் ஷாஹனேவின் இயக்கம் மற்றும் முன்னணி நடிகர்களின் நடிப்பைக் குறித்து பாராட்டினர்.

2021 பிலிம்பேர் OTT விருதுகளில், *திரிபங்கா* 3 பரிந்துரைகளைப் பெற்றது. ஒரு அசல் வலைத்தளத்திற்கான பட சிறந்த நடிகை (கஜோல்) மற்றும் ஒரு வலை அசல் படத்தில் சிறந்த துணை நடிகை (ஆஸ்மி மற்றும் பால்கர்) ஆகியவை அடங்கும்.

கதைக்களம்
---------

மூன்று தலைமுறைப் பெண்களின் வாழ்க்கைப் பயணத்தை இந்தப் படம் பின்தொடர்கிறது, அவர்கள் ஒருவருக்கொருவர் ஆழமான நிலையில் தொடர்புகொண்டுள்ளனர். மூவரில் மூத்தவரான நயன் கோமா நிலைக்குச் சென்றதும், அவரது மகள் மற்றும் பேத்தி அவரது சுயசரிதைக்கு பங்களிக்க முடிவு செய்யும் போது அவர்களின் கடந்த காலத்தின் தொந்தரவளித்த சூழல்கள் குறித்த விவரங்களைக் கண்டுபிடிக்கின்றனர்.

நயன்தாரா ஆப்தே ஒரு புகழ்பெற்ற எழுத்தாளர், அவர் மூட்டுவலியை எதிர்கொள்வதால் இனி எழுத முடியாது என்ற நிலையிலிருக்கிறார். மிலன், அவரது சீடரும் எழுத்தாளருமான அவரது சுயசரிதையை எழுதுவதில் அவருக்கு உதவுகிறார். 

மது அருந்துவதால், நயன் மயங்கி விழுந்து மருத்துவமனையில் அனுமதிக்கப்படுகிறாள். அவர் கோமா நிலையில் இருப்பதாகவும், அவரது மகள் அனு (பிரபல பாலிவுட் நடிகையும் ஒடிசி நடனக் கலைஞருமான அனுராதா) தனது மகள் மாஷாவுடன் மருத்துவமனைக்கு விரைகிறார் என்றும் உணர்த்தப்படுகிறது. ஊடகங்கள் அவரைச் சுற்றி வளைத்து கேள்விகளால் எதிர்கொள்கின்றன, அதை அவர் புறக்கணிக்கிறார். 

அங்கு மிலனின் இருப்பைக் கண்டு அவள் எரிச்சலடைந்து அவரை உதாசீனம் செய்தும் கடிந்தும் பேசுகிறார். அவருக்கு அவரது சகோதரர் ராபிந்த்ரோ உதவுகிறார். தங்கள் வாழ்க்கையை, குறிப்பாக அனுராதாவின் வாழ்க்கையை அழித்ததற்காக நயனை வெறுக்கிறோம் என்று உடன்பிறப்புகள் சொல்வதை மிலன் கேட்கிறார். 



1. ↑
**பிராங்ளினைட்டு** (*Franklinite*) என்பது Zn2+Fe23+O4 என்ற மூலக்கூற்று வாய்பாட்டால் அடையாளப்படுத்தப்படும் ஒரு கனிமமாகும்.. ஓர் ஆக்சைடு கனிமமாக வகைப்படுத்தப்படும் இது சாதாரண பல்வண்ணப் பளிங்குருவ இரும்பு துணைக்குழு கனிமங்களில் ஒன்றாக வகைப்படுத்தப்படுகிறது. பன்னாட்டு கனிமவியல் நிறுவனம் Frk என்ற குறியீட்டால் இதை அடையாளப்படுத்துகிறது.

மற்றொரு பல்வண்ணப் பளிங்குருவ குழு உறுப்பினரான மேக்னடைட்டைப் போலவே, பிராங்லினைட்டு மாதிரிகளில் இரும்பு (2+) மற்றும் பெரிக் (3+) இரும்புகள் இரண்டும் காணப்படுகின்றன. ஈரிணைதிற இரும்பு / அல்லது மாங்கனீசு பொதுவாக துத்தநாகத்துடனும் மூவிணைதிற மாங்கனீசு பெர்ரிக் இரும்புக்கு மாற்றாகவும் இடம்பெயர்ச்சி செய்யப்பட்டிருக்கும். 

முதன் முதலில் பிராங்லினைட்டு கண்டுபிடிக்கப்பட்ட இடத்தில் பரந்த அளவிலான பிற கனிமங்களுடன் சேர்ந்து காணப்பட்டது. அவற்றில் பல ஒளிரும் தன்மை கொண்டிருந்தன. பொதுவாக, இது வில்லெமைட்டு, கால்சைட்டு மற்றும் சிங்சைட்டு ஆகியவற்றுடன் சேர்ந்து காணப்படுகிறது. இந்தப் பாறைகளில், பரவலாக இவை சிறிய கருப்பு நிறப் படிகங்களாக அவற்றின் எண்முக முகங்கள் தெரியும் வகையில் படிகமாகின்றன. அரிதாக இது நிறைவடிவ படிகமாகவும் காணப்படுகிறது. 

பிராங்லினைட்டு துத்தநாகத் தனிமத்தின் முக்கிய தாதுவாகும். நியூ செர்சியில் உள்ள பிராங்ளின் சுரங்கம் மற்றும் இசுடெர்லிங் இல் சுரங்கங்களில் உள்ளூர் கண்டுபிடிப்பின் அடிப்படையில் தாதுவுக்கு இப்பெயரிடப்பட்டது. 

2023 ஆம் ஆண்டில் பிராங்ளினைட்டு நியூ செர்சியின் மாநில கனிமமாக அறிவிக்கப்பட்டது.

மேற்கோள்கள்
-----------

1. ↑  Chesterman, Charles W. (1978). *The Audubon Society field guide to North American rocks and minerals*. New York: Alfred A. Knopf. பக். 418. பன்னாட்டுத் தரப்புத்தக எண்:0394502698.
2. ↑  Warr, L.N. (2021). "IMA–CNMNC approved mineral symbols". *Mineralogical Magazine* **85** (3): 291–320. doi:10.1180/mgm.2021.43. Bibcode: 2021MinM...85..291W.
3. ↑  "Office of the Governor | Governor Murphy Signs Legislation Designating Franklinite as State Mineral". *www.nj.gov*. பார்க்கப்பட்ட நாள் 2023-07-20.

* Mindat page for franklinite

புற இணைப்புகள்
--------------

* பொதுவகத்தில் பிராங்ளினைட்டு தொடர்பாக ஊடகக் கோப்புகள் உள்ளன.
**தச சீலம்** அல்லது **பத்து ஒழுக்கங்கள்** என்பது, பௌத்த சமய இல்லறத்தார்கள் கடைபிடிக்க வேண்டிய ஐந்து ஒழுக்கங்களுடன், பௌத்த பிக்குகள் மற்றும் பிக்குணிகள் தங்கள் வாழ்வில் முழுமையாகக் கடைபிடிக்க வேண்டும் மேலும் ஐந்து ஒழுக்கங்களும் சேர்ந்த பத்து ஒழுக்கநெறிகளாகும். பாலி மொழியில் *சீலம்* எனில் ஒழுக்கம் என்றும், *தசம்* என்பதற்கு *பத்து* எனவும் பொருளாகும்.

பௌத்த தத்துவஙகளில் சீலத்தை *சிக்காபதம்* என்றும் கூறுவர். தச சீலத்திலே பஞ்ச சீலங்களும் அடங்கியுள்ளன. இல்லறத்தார் பஞ்ச சீலங்களையும், துறவறத்தார் தச சீலங்களையும் நாள்தோறும் ஓத வேண்டும்.

தச சீலங்கள்
-----------

தச சீலத்தின் பாலி மொழி வாசகம்:

1. பானாதி பாதா வேரமணி ஸிக்காபதம் ஸமாதியாமி
2. அதின்னாதானா வேரமணி ஸிக்காபதம் ஸமாதியாமி
3. அஹ்ப்ரஹ்மசரியா வேரமணி ஸிக்காபதம் ஸமாதியாமி
4. மூஸாவாதா வேரமணி ஸிக்காபதம் ஸமாதியாமி
5. ஸுராமேரய மஜ்ஜப மாதட்டாணா வேரமணி ஸிக்காபதம் ஸமாதியாமி
6. விகால போஜனா வேரமணி ஸிக்காபதம் ஸாதியாமி
7. , 8, 9.நச்சகீத வாதித விலரக்க தஸ்ஸனமால கந்த விவப்பண தாரணமண்டன விபூஷணட்டானா வேரமணி ஸிக்காபதம் ஸமாதியாமி

10.உட்சாசன மஹாசயன வேரமணி ஸிக்காபதம் ஸமாதியாமி
### பொருள்

1. உயிர்களைக் கொல்லாமலும் இம்சை செய்யாமலும் இருக்கும் சீலத்தை (ஒழுக்கத்தை) மேற்கொள்கிறேன்.

2. பிறர் பொருளைக் களவு செய்யாமலிருக்கும் சீலத்தை மேற்கொள்கிறேன்.

3. பிரம்மச்சரிய விரதம் என்னும் சீலத்தை மேற்கிறேன். (இது இல்லறத்தாருக்குப் பிறர் மனைவியர்களுடன் அல்லது பிற ஆண்களுடன் விபசாரம் செய்யாமல் இருப்பது என்று பொருள்படும். துறவறத்தாருக்குப் பிரமச்சரிய விரதம் என்பது இணை விழைச்சியை அறவே நீக்குதல் என்று பொருள்படும்)

4. பொய் பேசாமலிருத்தல் என்னும் சீலத்தை மேற்கொள்கிறேன்.

5. கள் முதலிய மயக்கம் தரும் பொருள்களை நீக்குததல் என்னும் சீலத்தை மேற்கொள்கிறேன்.

6. உண்ணத் தகாத வேளையில் உணவு கொள்ளாமை என்னும் சீலத்தை மேற்கொள்கிறேன்.

7, 8, 9. இசை, ஆடல், பாடல்களைக் கேட்பது, பார்ப்பது மற்றும் மலர், வாசனை திரவியங்கள் முதலியவற்றை உபயோகித்தல், பொன், வெள்ளி முதலியவற்றை உபயோகித்தல் ஆகிய இவற்றைச் செய்யாமல் இருக்கிற சீலத்தை மேற்கொள்கிறேன்.

10. உயரமான, அகலமான படுக்கை முதலிய சுக ஆசனங்களை உபயோகிக்காமல் இருக்கின்ற சீலத்தை மேற்கொள்கிறேன்.

இதனையும் காண்க
--------------

* பஞ்ச சீலங்கள்
* உன்னதமான எண்வகை மார்க்கங்கள்
* நான்கு உயர்ந்த உண்மைகள்
* திரிபிடகம்
* சுத்தபிடகம்
* விநயபிடகம்
* அபிதம்மபிடகம்

மேற்கோள்கள்
-----------

1. ↑  [ The Ten Precepts
Dasa-sila]
2. ↑

வெளி இணைப்புகள்
---------------
**வெற்றுக் காடு** *(Empty forest)*என்ற சாெல் 1992 ஆம் ஆண்டய *பயோ சைன்ஸ்* அறிவியல் மாத இதழில் வெளியான "The Empty Forest" என்ற கட்டுரையில் கென்ட் எச். இரெட்போர்ட் என்பவரால் உருவாக்கப்பட்டது. வெற்றுக் காடு என்பது பெரிய பாலூட்டிகளற்ற சூழ்நிலை மண்டலத்தைக்  குறிக்கிறது.  வெற்றுக் காடுகளில் பெரும்பாலும் பெரிய, மரங்களைக் கொண்டு உள்ளன, ஆனால் மனிதன் வேட்டையாடியதன் விளைவாக அதிக அளவில் பெரிய  பாலூட்டிகள் இல்லாமல் பாேய்விட்டது. எல்லா பாலூட்டிகளும் இல்லாமல் பாேய்விட்டாலும், வெற்று காடுகள்  சிறந்த வாழ்விடங்களாக வகைப்படுத்தப்படுகின்றன. ஒரு காட்டில் மரங்கள் அதிகமாக நிறைந்திருப்பதால்  அது ஓா் ஆரோக்கியமான காடு ஆகாது. வெற்றுக் காடு  சூழ்நிலை மணடலத்தின் ஓா் அமைப்பு ஆகும், விலங்குகளை வேட்டையாடுவதால் ஓா் சூழ்நிலை மண்டலமே அழிந்து இல்லாமல் பாேய்விடும்  என்பதை ஒரு
வெற்றுக் காடு காட்டுகிறது.

விதை பரவலுக்குக் காரணமான பல பொிய பாலூட்டிகள்  தற்பாேது அழிந்து காெண்டு வருகிறது.  விதைகள் பரவ  காற்றும் இல்லாமல் பாலூட்டிகள் தங்கும் பல மர இனங்கள், விதை முளைப்புத் திறன் குறைந்து விடும்போது, பெரிய விதை கொண்ட மரங்கள் சிறிய விதைகளோடு முற்றிலும் ஆதிக்கம் செலுத்துகின்றன, இதனால் ஒரு பகுதியில் தாவர வாழ்க்கைச் சமநிலை மாறுகிறது.

பெரிய பாலூட்டிகளின் அழிவு நேரடியாகவோ அல்லது மறைமுகமாகவோ நடைபெறுகிறது. அந்த விலங்குகளின் அழிவை விளைவிக்கும்  மனிதச் செயல்கள் விலங்குகளின் வாழ்வை இலக்காகக் கொள்ளாதவை. மறைமுகமான இந்த அழிவு வழிமுறை வாழிட அழிவு ஆகும். இருப்பினும், பெரிய பாலூட்டிகளின் மறைமுக வழிவகையின் பிற எடுத்துகாட்டுகள் பழங்கள், கொட்டைகள் பெரிய பாலூட்டிகளுக்கு உணவாகத் தேவை என்றாலும் அதிகமான வேட்டையாடல்களில், அவை கூடுதல் திரட்டாக இருக்கும். பெரிய பாலூட்டிகளைப் பாதுகாப்பதற்கான மறைமுக வழிமுறை தேவைக்கான மற்றொரு இடர், பாதரசம், புகை அல்லது ஒலி மாசு போன்ற நவீன மனிதனின் நடவடிக்கைகளாகும்.

இரண்டு விதமான நேரடி தீங்குவிளைவுகளும் உள்ளன. அவைகள் வாழ்வாதார வேட்டை மற்றும் வணிக வேட்டை ஆகும். வேட்டையாடப்பட்ட விலங்குகளின் இனங்கள் பொதுவாக அந்தப் பகுதியில் உள்ள மிக அாியவகை இனங்கள் ஆகும். ஒரு பகுதியிலுள்ள பெரிய பாலூட்டிகள் பெரும்பாலும் ஒரு சில வகைகளால் மட்டுமே பிரதிநிதித்துவம் செய்யப்படுகின்றன, ஆனால் மொத்த உயிரினத்தின் பெரும்பகுதியை உருவாக்குகின்றன. மிதமான வேட்டையாடும் பகுதிகளில் பாலூட்டி இனங்கள் 80.7% குறைகிறது. அதிகமான வேட்டையாடுதல் பகுதிகளில், பாலூட்டி இனங்கள் 93.7% குறைகிறது.

மேற்காேள்கள்
------------

1. 1 2 3  Redford, Kent (June 1992). "The Empty Forest". *BioScience* **42** (6): 412–422. doi:10.2307/1311860 இம் மூலத்தில் இருந்து 2013-11-11 அன்று. பரணிடப்பட்டது.. .
2. ↑  Putz, F. E. E. G. Leigh Jr, S. J. Wright. 1990. Solitary confinement in Panama. Garden, 14: 18-23.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Desmocaris|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தெசுமோகேரிசு*** (*Desmocaris*) எனும் பேரினம் நைஜீரிய மிதக்கும் இறால் என்றும் குறிப்பிடப்படுகிறது. இது **தெசுமோகாரிடிடே** என்ற குடும்பத்தைச் சேர்ந்த ஓடுடைய கணுக்காலி ஒறைப் பேரினமாகும். 

இந்த பேரினத்தின் சிற்றினங்கள் மத்திய ஆப்பிரிக்காவிலும் மேற்கு ஆப்பிரிக்காவின் காணப்படுகின்றன.

சிற்றினங்கள்:

* *தெசுமோகாரிசு பிசுலினாட்டா* பெளவல் 1977
* *தெசுமோகாரிசு* பிசுலினியாட்டா பெளவல் 1977
* *தெசுமோகாரிசு திரிசுபினோசா* (ஆரிவிலியசு, 1898)

மேற்கோள்கள்
-----------

1. 1 2 3  "Desmocaris Sollaud, 1911". *www.gbif.org* (in ஆங்கிலம்). பார்க்கப்பட்ட நாள் 17 June 2021.
2. ↑  Powell, C. B. (1979). "Suppression of Larval Development in the African Freshwater Shrimp Desmocaris trispinosa (Decapoda, Palaemonidae)". *Crustaceana. Supplement* (5): 185–194. பன்னாட்டுத் தர தொடர் எண்:0167-6563. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q18606961
* GBIF: 4310124
* iNaturalist: 434893
* IRMNG: 1424015
* NBN: NHMSYS0000560833
* என்.சி.பி.ஐ: 576284
* WoRMS: 240682

 |
**இரெ. இளம்வழுதி** (*Ere. Elamvazhuthi*) (பிறப்பு: 5 செப்டம்பர் 1925) என்பவர் தமிழ்நாடு சட்டமன்ற முன்னாள் உறுப்பினர் ஆவார்.

தொடக்க வாழ்க்கை
---------------

கடலூருக்கு அருகிலுள்ள சங்கிலிகுப்பம் என்ற சிற்றூரில் இரெங்கசாமி மற்றும் செளந்தரம் இணையரின் மகனாகப் பிறந்தார்.

கல்வி
-----

இவர் தனது பள்ளிப்படிப்பை கடலூர் செயின்ட் ஜோசப் கல்லூரியில் (ஒரு பள்ளிக்கூடம் என்றாலும், கல்லூரி என்று அழைக்கப்பட்டது) கற்றார். சிதம்பரம் அண்ணாமலைப் பல்கலைக்கழகத்தில் இளங்கலை, முதுகலைப் பட்டங்களைப் பெற்றார். சென்னை சட்டக் கல்லூரியில் சட்டம் பயின்றார்.

தொழில்
------

தமிழ், ஆங்கில மொழிகளில் புகழ்பெற்ற வழக்கறிஞராகவும் சிறந்த பேச்சாளராகவும் இருந்தார்.

அரசியல்
-------

இளம்வழுதி 1967 முதல் 1970 வரை தமிழகத்தின் கடலூர் மாவட்டத்தில் கடலூர் சட்டமன்றத் தொகுதியின் உறுப்பினராக இருந்தார். இவர் திராவிட முன்னேற்றக் கழகம் சார்பில் வெற்றிபெற்றவர். பெரியார் ஈ.வி.ராமசாமி மற்றும் கா. நா. அண்ணாதுரை ஆகியோருடன் நெருக்கமாக இருந்தார். திராவிடக் கொள்கையில் கொண்டிருந்த இடைவிடாத நம்பிக்கையும் ஆதரவும் காரணமாகத் தனது பெற்றோர் வைத்த தண்டபாணி என்ற பெயரினை இளம்வழுதி என மாற்றிக்கொண்டார்.

தனி வாழ்க்கை
------------

இவர் விசாலாட்சியை மணந்தார். விசாலாட்சி ஒரு விபத்தில் மரணமடைந்ததையடுத்து அன்னபூரணி என்பவரை மணந்தார். 

தமிழ்ப் பற்றின் காரணமாக தன் குழந்தைகளுக்கு மேகலா, புகழேந்தி, உதயராணி, கலையரசி, மாலதி மற்றும் பன்னீர் செல்வம் என தனித் தமிழில் பெயரிட்டார்.

மறைவு
-----

இளம்வழுதி 22 அக்டோபர் 1970 அன்று மாரடைப்பால் காலமானார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). Archived from the original (PDF) on 2012-03-20. பார்க்கப்பட்ட நாள் 2021-05-30.
இசுருமுணிய புத்த கோயில்
இசுருமுணிய கோயிலின் முன்புறத் தோற்றம்
**இசுருமுணிய** (*Isurumuniya*, சிங்களம்: ඉසුරුමුණිය) என்பது இலங்கையின் பழங்காலத் தலைநகரமான அனுராதபுரத்தில் உள்ள திசவாவிக்கு அண்மையில் அமைந்துள்ள ஒரு புத்த கோயில் ஆகும்.

வரலாறு
------

இக்கோயில் பண்டைக்காலத்தில் இலங்கையை ஆண்ட தேவநம்பிய தீசன் என்னும் மன்னனால் கட்டுவிக்கப்பட்டது. 500 உயர்சாதிப் பிள்ளைகளை பிக்குகளாக நிலைப்படுத்திய பின்னர், அவர்கள் வசிப்பதற்காக இது கட்டப்பட்டது. மன்னன் முதலாம் கசியபன் (கிபி 473-491) இதைத் திருத்திய பின்னர், இதற்குப் "போபுல்வன் கசுப்கிரி ரத்மகா விகாரை" எனப் பெயர் இட்டான். மன்னனுடைய பெயரையும் அவனது இரு பெண் மக்களுடைய பெயரையும் இணைத்து இப்பெயர் உருவானது. அங்கிருந்த குகையுடன் தொடர்புடையதாக விகாரையும், மேலே மலை உச்சியில் ஒரு சிறிய தாதுகோபுரமும் உள்ளன. இத் தாதுகோபுரம் தற்காலக் கட்டுமான அமைப்புடையது. இங்கு குளம் ஒன்றில் இருந்து வெளிவருவது போல் அமைந்துள்ள ஒர் பாறையில் யானைகள், குதிரை ஆகியவற்றின் சிற்பங்கள் உள்ளன. இவ்விடத்திலேயே புகழ் பெற்ற இசுருமுனிய காதலர்கள் எனப் பெயருடைய சிற்பமும் உள்ளது. இச் சிற்பத்தைக் கொண்ட கற்பலகை வேறொரு இடத்திலிருந்து இவ்விடத்துக்குக் கொண்டு வந்து வைக்கப்பட்டதாகத் தெரிகிறது. இவ்விகாரைக்கு அண்மையிலேயே ரன்முசு உயன எனப்படும் பூங்காவனம் உள்ளது.

தொல்லியற் பொருட்கள்
-------------------

இசுருமுனிய காதலர்
### இசுருமுனிய காதலர்கள்

6 ஆம் நூற்றாண்டைச் சேர்ந்த வட இந்தியக் குப்தர் பாணியில் இச் சிற்பம் அமைந்ததுள்ளது. காதலனின் மடியில் அமர்ந்திருக்கும் காதலி எச்சரிக்கை செய்யயும் பாங்கில் ஒரு விரலை உயர்த்திக் காட்டுகிறாள். நாணத்தினால் காதலனைத் தடுப்பதற்கான ஒரு சைகையாக சிற்பி இதனைச் செதுக்கி இருக்கலாம். இதில் உள்ளவர்கள் துட்டகைமுனுவின் மகனான சாலிய என்பவனும், அவனது தாழ்ந்த சாதிக் காதலியான அசோகமாலா என்பவளும்ஆவர் எனக் கருதப்படுகிறது. தனது காதலி அசோகமாலாவுக்காக சாலிய இளவரசன் தனது அரசுரிமையைத் துறந்தான்.

இச்சிற்பம் முன்னர் இருந்ததாகக் கருதப்படும் இடத்தில் ஒரு பாளி மொழிக் கல்வெட்டுக் காணப்படுகிறது. இதில் "*சித்த மஹாயஹ குனி - மஹா (லா) க அசல யஹ (டி) னி*" என்னும் வரி உள்ளது. "மஹாயா எனப்படும் இந்தக் குகை வணக்கத்துக்குரிய அசலயவுக்கு வழங்கப்பட்டது" என்பது இதன் பொருள். இதன்படி இந்த இடம் மகாசங்கத்தினருக்கு வழங்கப்பட்ட பின்னர் காதலர் சிற்பம் தற்போது இருக்கும் இடத்துக்கு மாற்றப்பட்டதாகத் தெரிகிறது. சிற்பத்தில் உள்ளவர்கள் இராமாயணத்தில் வரும் மன்னன் குவேரா வைசுராவணனும், அவனது அரசி குனியும் என்ற கருத்தும் நிலவுகிறது. இம்மன்னன் இராவணனுக்கு முன்னர் இலங்காபுரத்தில் இருந்து இலங்கையை ஆண்டதாக இராமாயணம் கூறுகிறது.

இவற்றையும் பார்க்கவும்
----------------------

* இலங்கையின் பண்டைக்காலப் புத்த கோயில்கள்

வெளியிணைப்புகள்
---------------

* Discover Sri Lanka - இசுருமுனிய கோயில் தொடர்பான தகவல்களும் படங்களும் பரணிடப்பட்டது 2009-09-23 at the வந்தவழி இயந்திரம்

மேற்கோள்கள்
-----------

1. ↑  Seneviratna, A (1994). *Ancient Anuradhapura: The Monastic City*. Archaeological Survey Department. பக். 198.
2. ↑   *Sri Lanka Pilgrim's Guide*. Buddhist Cultural Centre. 2000. பக். 16.
3. ↑   *Isurumuni Viharaya*. Lanka Pradeepa. 8 December 2019.. பார்த்த நாள்: 27 November 2021.
2012 பிரெஞ்சு ஓபனில் டென்னிசு பந்துகள்
**டென்னிசு பந்து** என்பது டென்னிசு விளையாட்டிற்காக வடிவமைக்கப்பட்ட ஒரு பந்து ஆகும். டென்னிசு பந்துகள் பெரும்பாலும் ஒளிரும் மஞ்சள் நிறத்தில் உள்ளன, ஆனால் பொழுதுபோக்கு விளையாட்டுகளில் பிற வண்ணங்களும் பயன்படுத்தப்படுகின்றன. டென்னிசு பந்துகள் நாரினால் செய்யப்பட்ட  ஒரு தோலால் மூடப்பட்டிருக்கும், இது அவற்றின் காற்றியக்க பண்புகளை மாற்றியமைக்கிறது. அதன் மீது வெள்ளை நிற வளைந்த வட்ட வடிவ கோடுகளை கொண்டுள்ளன.

விவரக்குறிப்புகள்
-----------------

குறுக்காக வெட்டப்பட்ட ஒரு டென்னிசு பந்து அதன் உட்புறத்தை காட்டுகிறது
நவீன டென்னிசு பந்துகள் குறிப்பிட்ட அளவு, எடை மற்றும் சிதைவு போன்ற அளவுகோல்களுக்கு இணங்கி இருக்க வேண்டும்.பன்னாட்டு டென்னிசு கூட்டமைப்பு (ஐ. டி. எப்.) இந்த பந்துகளின் விட்டத்தை 6.54-6.86 செ.மீ. (2.57-2.70 அங்குலங்கள்) என வரையறுக்கிறது. இந்த பந்துகள் 56.0-59.4 கிராம் எடை கொண்டு, பொதுவாக ஒரு சதுர அங்குலத்திற்கு 12 பவுண்டுகள் என்ற அளவில் உட்புற காற்று அழுத்தத்தை கொண்டிருக்க வேண்டும். மஞ்சள் மற்றும் வெள்ளை நிறங்கள் மட்டுமே அதிகாரபூர்வமாக அங்கீகரிக்கப்பட்டுள்ளன. உற்பத்தி செய்யப்படும் பெரும்பாலான பந்துகள் "ஆப்டிக் மஞ்சள்" என்று அழைக்கப்படும் ஒளிரும் மஞ்சள் நிறத்தில் உள்ளன. அவை தொலைக்காட்சியில் காண்போருக்கு பந்தை காண எளிதாக இருப்பதாக நிரூபிக்கும் ஆராய்ச்சியைத் தொடர்ந்து 1972 ஆம் ஆண்டில் முதன்முதலில் அறிமுகப்படுத்தப்பட்டன. இந்த ஒளிரும் மஞ்சள் நிறத்தை ஒரு சிலர் வெளிர் பச்சை நிறமாக கருதுகின்றனர்.

ஒரு டென்னிசு பந்து காற்று நிரப்பப்பட்ட ஒரு ரப்பர் தோலால் ஆன கூட்டினால் ஆனது. இந்த ரப்பர் கூடு கம்பளி, நைலான் அல்லது பருத்தியால் செய்யப்பட்ட ஒரு தோலால் மூடப்படுகின்றது. இந்த மேல் போர்த்தப்பட்ட தோலானது காற்றியக்க இழுவை குறைக்கிறது மற்றும் பந்துக்கு சிறந்த பறக்கும் பண்புகளை வழங்குகிறது. பெரும்பாலும், பந்துகளில் ஒரு வரிசை எண் இருக்கும். இது வெவ்வேறு பந்துகளை அடையாளப்படுத்த மற்றும் வேறுபடுத்த உதவுகிறது.

குறிப்புகள்
-----------

1. ↑  "ITF Technical - History". *International Tennis Federation*. பார்க்கப்பட்ட நாள் 4 June 2015.
2. ↑  Communications, Grainger Engineering Office of Marketing and. "Tennis Ball Facts". *van.physics.illinois.edu* (in ஆங்கிலம்). பார்க்கப்பட்ட நாள் 2023-04-01.
3. ↑  TennisCompanion (2017-11-18). "Ball in Tennis | Definition, Examples, and Common Questions About The Ball". *TennisCompanion* (in அமெரிக்க ஆங்கிலம்). பார்க்கப்பட்ட நாள் 2023-04-01.
4. ↑  Koren, Marina (2018-02-15). "What Color Is a Tennis Ball?". *The Atlantic* (in ஆங்கிலம்). பார்க்கப்பட்ட நாள் 2023-08-07.
5. ↑  Fischetti, Mark (April 2005). "Uniform Variety". *Scientific American* **292** (4): 94–95. doi:10.1038/scientificamerican0405-94. பன்னாட்டுத் தர தொடர் எண்:0036-8733. .
6. ↑  "Golf Balls, Cricket Balls and Tennis Balls". Princeton University. 5 October 2005. பார்க்கப்பட்ட நாள் 2009-10-20.
7. ↑  Dr. Rabi Mehta of NASA-Ames, entitled *Aerodynamics of sportsballs, Annual Review of Fluid Mechanics*, **17**:151–189, 1985.
8. ↑  "Colors & Numbers on Tennis Balls". Epic Tennis Academy. பார்க்கப்பட்ட நாள் 2 September 2015.
**லட்சுமி போரூரி-மதன்** (Laxmi Poruri) (பிறப்பு நவம்பர் 9, 1972) ஒரு ஓய்வுபெற்ற அமெரிக்க தொழில்முறை டென்னிசு வீராங்கனை ஆவார். இவர், நவீன காலத்தில் பெண்கள் டென்னிசு சங்கத்தால் நடத்தப்பட்ட சுற்றுப்பயணத்தில் தொழில்முறை டென்னிஸ் விளையாடிய முதல் இந்திய-அமெரிக்க பெண்மணி ஆவார்.

லட்சுமி போரூரி இந்தியாவின் ஆந்திர பிரதேசத்திலுள்ள குண்டூரில் பிறந்து, மத்திய கலிபோர்னியாவில் வளர்ந்தவர். இவர், இளம் வயதிலிருந்தே டென்னிஸ் விளையாடுவதில் திறன் மிக்கவராக இருந்தார். இவர், 1986 இல், நடைபெற்ற போட்டியில் டன்லப் ஆரஞ்சு கிண்ணத்தை வென்றார், இறுதிப் போட்டியில் மோனிகா செலஸை தோற்கடித்தார்.  இவர் தனது 15 வயதில், முதல் யுஎஸ் ஓபனில் விளையாடினார், அங்கு இவர் 2வது சுற்றில் கேடரினா மலீவாவிடம் தோற்றார். மேலும், இவர் 1990 முதல் 1994 வரை ஸ்டான்போர்ட் பல்கலைக்கழகத்தில் முழு தடகள உதவித்தொகையில் பயின்றார், அங்கு இவர் நான்கு முறை முழு-அமெரிக்க தடகள வீரராகவும், 1994 ஆம் ஆண்டின் சிறந்த வீராங்கனையாகவும் இருந்தார்.  மேலும், நாட்டின் உயர்மட்ட பெண்கள் கல்லூரி டென்னிஸ் வீராங்கனையாகவும் இருந்தார். 

ஸ்டான்போர்டில் பட்டம் பெற்ற பிறகு, லட்சுமி போரூரி பல ஆண்டுகள் தொழில்முறை டென்னிஸ் விளையாடினார். தொழில்முறை டென்னிஸில் இருந்து ஓய்வு பெற்றதும், பாஸ்டன், எம்.ஏ இல் ஒரு வருடம் ஆங்கிலம் கற்பித்தார். இவர், பின்னர் கனடாவில் உள்ள மெக்கில் பல்கலைக்கழகத்தில் பயின்றார், அங்கு இவர் எம்பிஏ பட்டம் பெற்றார். 2004 இல் கலிபோர்னியாவுக்குத் திரும்புவதற்கு முன் லட்சுமி போரூரி வால் ஸ்ட்ரீட்டில் இரண்டு ஆண்டுகள் பணியாற்றினார்.
2015 ஆம் ஆண்டு நிலவரப்படி, இவர் ஆஸ்டின், டி.எக்ஸ் இல் கார்ப்பரேட் மற்றும் செக்யூரிட்டி வழக்கறிஞராக இருக்கும் தனது கணவர் அஜய் மதன், மற்றும் மகளுடன் வசிக்கிறார்.

சான்றுகள்
---------

1. ↑  "Salazar, Poruri Win Tennis Titles", *Miami Herald*, December 24, 1986. Retrieved May 19, 2010.
2. ↑  "Women's Tennis" பரணிடப்பட்டது 2012-01-10 at the வந்தவழி இயந்திரம், Stanford Official Athletic Site. Retrieved May 19, 2010.
3. ↑  "Indian Americans: A New Generation Comes of Age" பரணிடப்பட்டது 2019-10-15 at the வந்தவழி இயந்திரம், Stanford News Service. Retrieved May 7, 2012.

வெளி இணைப்புகள்
---------------

* மகளிர் டென்னிசு சங்கம் தளத்தில் லட்சுமி போரூரி பக்கம்
* பன்னாட்டு டென்னிசு கூட்டமைப்பில் லட்சுமி போரூரி
பூக்கும் இனத்தின் ஒன்றான நஞ்சுகளின் அரசி**நச்சுத்தாவரம்**  (Bane (plant) பேண் எனும் இந்தச் சொல்லானது பழமையான ஆங்கிலத்தின் பனா எனும் சொல்லில் இருந்து உருவானது. இந்தச் சொல்லுக்கு இறப்பினை எற்படுத்துவது, நச்சு என்பது பொருளாகும்.

வகைகள்
------

ஒற்றை இனங்கள், இனப்பெருக்கம் அல்லது நச்சு நிறைந்த குடும்பம் ஆகியவை தனித்தனியாக பேண் என குறிப்பிடப்படுகின்றன. 

### ஆஸ்திரிய சிறுத்தை நச்சுத் தாவரம்

*டொரோனிகம் ஆஸ்ட்ரியாகம்*, இது 45 முதல் 60 செ.மீ இடைவெளியுடன் சுமார் 60 முதல் 90 சென்டிமீட்டர் உயரத்திற்கு வளரும். சிறிது நீர் தேவைப்படுகிறது, வசந்த காலத்தின் பிற்பகுதியில் கோடையின் தொடக்கத்தில் பூக்கும், மற்றும் பிரகாசமான மஞ்சள் நிற பூக்களைக் கொண்டுள்ளது.

### லியோபார்ட்டின் பேன்

டோரோனிக்கம் ஓரியண்டலே, லிட்டில் லியோ என்றும் அழைக்கப்படுகிறது. இது 23 முதல் 30 செ.மீ இடைவெளியுடன் 40 முதல் 46 செமீ வரை அதிகரிக்கும். அதன் அனைத்து பகுதிகளும் நச்சுத்தன்மை கொண்டது.

சான்றுகள்
---------

1. ↑  "Bane". *Oxford Dictionaries*. ஒக்ஸ்போர்ட் பல்கலைக்கழகப் பதிப்பகம். Archived from the original on 17 மே 2016. பார்க்கப்பட்ட நாள் 3 April 2013.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Grapsus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கிராப்சசு*** (*Grapsus*) என்பது இலகுவான பாதமுடைய நண்டுகளின் பேரினமாகும். இதில் பின்வரும் சிற்றினங்கள் உள்ளன.

* *கிராப்சசு அல்போலினேட்டசு* லாட்ரெயில், *மில்பர்ட்டில்* 1812
* *கிராப்சசு அட்சென்ஷனிசு* (ஓசுபெக், 1765)
* *கிராப்சசு பேர்மனோயிரி* கிராசுனியர், 1965
* *கிராப்சசு* *கிராப்ச*
* *கிராப்சசு* (லின்னேயஸ், 1758 )
* *கிராப்சசு* *கிரானுலோசசு* மில்னே-எட்வர்ட்சு, 1853
* *கிராப்சசு* *இன்டர்மீடியசு* டி மேன், 1888
* *கிராப்சசு லாங்கிடார்சிஸ்* டானா, 1851
* *கிராப்சசு தெனுயிக்ருசுடாடசு* (ஹெர்ப்ஸ்ட், 1783)

'கிராப்சசு' என்பது 'நண்டு' என்று பொருள்படும் கிரேக்க 'கிராப்சியோசு' என்பதன் புதிய இலத்தீன் மாற்றமாகும்.

படங்கள்
-------

மேற்கோள்கள்
-----------

1. 1 2  Peter K. L. Ng; Danièle Guinot; Peter J. F. Davie (2008). "Systema Brachyurorum: Part I. An annotated checklist of extant Brachyuran crabs of the world". *Raffles Bulletin of Zoology* **17**: 1–286. .
2. ↑  "Grapsus".

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5221463
* விக்கியினங்கள்: Grapsus
* ADW: Grapsus
* AFD: Grapsus
* BOLD: 5651
* EoL: 46511197
* பாசில்வொர்க்சு: 273117
* GBIF: 2225817
* iNaturalist: 55296
* IRMNG: 1320396
* ITIS: 99071
* என்.சி.பி.ஐ: 106755
* uBio: 530206
* WoRMS: 106963

 |
**ஊதாக் கடல் விண்மீன்** (*Purple Sea Star*) அல்லது **காவிவண்ண நட்சத்திரமீன்** (*Ochre Sea Star*) பசிபிக் பெருங்கடற் பகுதியில் பொதுவாகக் காணப்படும் ஒரு கடல் விண்மீன் இனமாகும் (*Pisaster ochraceus*). மறைதிறவு இனக் கருதுகோளில் (en:keystone species) முக்கியமானதாக இவ்வினம் விளங்குகின்றது. கலிபோர்னிய கருநீலச்சிப்பி (*Mytilus californianus* ) போன்ற சிப்பி இனங்களிற்கு கொன்றுண்ணியாக விளங்கி அவற்றை உணவாகப் பயன்படுத்துவதன் மூலம் ஊதாக் கடல் விண்மீன்கள் சூழ்நிலையியல் சமநிலையைப் பேணுகின்றன. இத்தகைய விண்மீன்கள் இல்லாத சந்தர்ப்பம் ஒன்று செயற்கையாக உருவாக்கப்பட்டபோது கருநீலச்சிப்பிகளின் எண்ணிக்கை பெருகியது, அலையிடை கடல் மண்டலத்தில் அவற்றின் ஆதிக்கம் பெரிதாகியது, இது சிப்பிகளின் உண்ணும் தாவர வகையான மிதவைத் தாவர உயிரிகள் (en:Phytoplankton) அழிக்கப்படுவதற்கு உந்துகோலாக அமைந்தது.

இந்த நிகழ்வு, சூழ்நிலையியலில் ஒரு தீங்கான விளைவாகும். புவியின் வளிமண்டலத்திற்கு ஒட்சிசனை வழங்குவதில் இந்த மிதவைத் தாவர உயிரிகள் முக்கிய பங்கை ஆற்றுகின்றன. மிதவைத் தாவர உயிரிகளின் எதிரியான சிப்பி இனங்களை மட்டுப்படுத்தி வைத்திருப்பதனால் நட்சத்திரமீன் ஒரு திறவு இனமாக, சூழலைப் பாதுகாக்கும் உயிரியாக நோக்கப்படுகின்றது.

* கடல் விண்மீன் கூட்டம், பிரித்தானிய கொலம்பியாகடல் விண்மீன் கூட்டம், பிரித்தானிய கொலம்பியா

மேற்கோள்கள்
-----------

1. ↑  Holsinger, K. (2005). Keystone species. Retrieved May 10, 2010, from  பரணிடப்பட்டது 2010-06-30 at the வந்தவழி இயந்திரம்
**நந்தா பிரசாத் அதிகாரி** (*Nanda Prasad Adhikari*) ஒரு நேபாள குடிமகன் ஆவார். தனது மகனைக் கொன்றவர்களைக் கைது செய்யக் கோரி நேபாள அரசிடம் நீதி கேட்டு 11 மாத உண்ணாவிரதப் போராட்டத்தில் ஈடுபட்டு உயிர் துறந்தார்.

நேபாள மாவோயிசுட்டு மோதலின் போது, நந்தா பிரசாத் அதிகாரியின் மகனான கிருட்டிண பிரசாத் அதிகாரி, சித்வானில் இருந்து கடத்தப்பட்டார். இவர் 2004 ஆம் ஆண்டு சூன் மாதம் சித்வான் மாவட்டத்தில் உள்ள பகுலகர் சௌக்கில் கொல்லப்பட்டார். நந்த பிரசாத் தனது மனைவி கங்கா மாயாவுடன் உண்ணாவிரதப் போராட்டத்தைத் தொடங்கினார். போராட்டத்தில் ஈடுபட்ட தம்பதியினர் உடல்நிலை மோசமடைந்ததை அடுத்து பிர் மருத்துவமனையில் அனுமதிக்கப்பட்டனர். இத்தம்பதியரின் கோரிக்கை மற்றும் வேலை நிறுத்தம் தொடர்பாக பல்வேறு மனித உரிமை அமைப்புகள் கவலை தெரிவித்தன. ஆசிய மனித உரிமைகள் ஆணையம் நேபாள அரசாங்கத்தின் மீது அழுத்தத்தைக் கொண்டுவருமாறு ஐ.நா மனித உரிமைகள் பேரவைக்கு கோரிக்கை விடுத்தது.

தனது உண்ணாவிரதத்தின் 333 ஆவது நாளான 22 செப்டம்பர் 2014 அன்று பிர் மருத்துவமனையில் நந்தா பிரசாத் அதிகாரி தனது 52 ஆவது வயதில் இறந்தார்.

நந்த பிரசாத்தின் மரணத்திற்குப் பிறகு, நேபாள அரசு பல்வேறு மனித உரிமை அமைப்புகள் மற்றும் பொதுமக்களால் விமர்சிக்கப்பட்டது. நேபாளத்தின் தேசிய மனித உரிமைகள் ஆணையம் நந்த பிரசாத் அதிகாரியின் மரணம் மற்றும் கங்கா மாயாவின் தொடர்ச்சியான வேலைநிறுத்தம் குறித்து தனது தீவிர கவலையை வெளிப்படுத்தியது.

மேற்கோள்கள்
-----------

1. 1 2  "Nanda Prasad Adhikari passes away". Ekantipur. Archived from the original on 2014-12-08. பார்க்கப்பட்ட நாள் 2014-09-23.
2. ↑  "Nanda Prasad's battle for justice comes to an end". My Republica. பார்க்கப்பட்ட நாள் 2014-09-23.
3. ↑  "HR Activists on Monitoring Mission For Adhikari Killing Investigation". INSEC. பார்க்கப்பட்ட நாள் 2014-09-23.
4. ↑  "NEPAL:Justice for AdhikariCouple". Asian Human Right Commission. பார்க்கப்பட்ட நாள் 2014-09-23.
5. ↑  "Nanda Prasad Adhikari passes away". Nepal News. Archived from the original on 2014-09-23. பார்க்கப்பட்ட நாள் 2014-09-23.
6. ↑  "Adhikari died after refusing food, treatment: Govt". Nepal Republic Media. Archived from the original on 2014-09-24. பார்க்கப்பட்ட நாள் 2014-09-24.
}
**ஈடன் லேண்டிங் சூழலியல் காப்பகம்** (*Eden Landing Ecological Reserve*) என்பது ஒரு இயற்கை வளக்காப்பகம் ஆகும். இது ஐக்கிய அமெரிக்காவின் கலிபோர்னியா மாநிலத்திலுள்ள சான் பிரான்சிஸ்கோ விரிகுடாவின் கிழக்குக் கரையில், ஹேவர்ட் மற்றும் யூனியன் சிட்டி நகரங்களுக்கு அருகில் அமைந்திருக்கிறது. கலிபோர்னியாவின் மீன் மற்றும் வேட்டைத் துறையால் இந்தக் காப்பகம் நிர்வகிக்கப்படுகிறது. 5,040 ஏக்கர் பரப்பளவு கொண்ட முன்னாள் தொழில்முறை உப்புக் குளங்கள், தற்போது குறைந்த உவர்ப்புத் தன்மை கொண்ட நீர்வாழ் பறவைகள் வாழ்விடமாக பயன்படுத்தப்படுகின்றது.

பின்னணி
-------

இந்த காப்பகத்தின் வடக்கே ஹேவர்ட் பிராந்தியக் கரைப்பகுதி என்னும் பாதுகாக்கப்பட்ட பிராந்திய பூங்காவும், தெற்கே அலமேடா சிறுகுடா பிராந்தியத் தடமும் உள்ளது. டான் எட்வார்ட்ஸ் தேசிய காட்டுயிர் சரணாலயம், கொயோட்டே ஹில்ஸ் பிராந்தியப் பூங்கா ஆகியவை இக்காப்பகத்தின் அருகே தெற்கில் உள்ளது. வடக்குப் பகுதியில் சேன் மத்தேயோ - ஹேவர்ட் பாலமும், ஹேவர்ட் கரைப்பகுதி விளக்க மையமும் உள்ளது. அவ்வப்போது சில நீர்ப்பறவை வேட்டை இங்கு அனுமதிக்கப்படுகிறது. ஆலிவர் உப்பு நிறுவனத்தின் சிதைவெச்சங்கள் இந்தக் காப்பகத்தினுள் உள்ளது.

தெற்கு விரிகுடா உப்புக் குளங்கள் மறுசீரமைப்பு திட்டத்தின் ஒரு பகுதியான இது, அமெரிக்க ஐக்கிய நாடுகளின் மேற்கு கரையோரத்தில் உள்ள மிகப்பெரிய உப்புக் குள மறுசீரமைப்பு திட்டம் ஆகும். பிப்ரவரி 2023 வரை 3,040 ஏக்கர் உப்புக் குளங்கள் மீட்டமைக்கப்பட்டுள்ளன. பல முன்னாள் உப்புக் குளங்கள் காட்டுயிர்களுக்காக மேம்படுத்தப்பட்டுள்ளன. 2016ஆம் ஆண்டு ஏப்ரல் மாதம் பொது மக்களுக்கு புதிய பாதைகள் மற்றும் படகுத்துறை ஆகியவை திறக்கப்பட்டன. விரிகுடா பகுதி சுற்றுச்சூழல் அமைப்பான "சேவ் தி பே" (*Save the Bay*), உவர்ச் சதுப்புநிலத்தின் விளிம்புகளில் அப்பகுதிக்கான நாட்டுத் தாவரங்களை வளர்ப்பதற்கான பணிகளைச் செய்கிறது.

மேற்கோள்
--------

1. 1 2  "2010/2011 ஈடன் லேண்டிங்கில் நீர்ப்பறவைகளை வேட்டையாடும் வாய்ப்புகள்" (PDF). *CA Department of Fish and Game*. Archived from the original (PDF) on 2011-09-01. பார்க்கப்பட்ட நாள் 2011-08-29.
2. ↑  "ஈடன் லேண்டிங் சூழலியல் காப்பகம் - பே நேச்சர்". Baynature.org. 2013-01-22. Archived from the original on 2012-06-15. பார்க்கப்பட்ட நாள் 2013-08-08.
3. ↑  "காப்பகப்படுத்தப்பட்ட நகல்" (PDF). Archived from the original (PDF) on 2011-11-01. பார்க்கப்பட்ட நாள் 2017-07-20.
4. ↑  "South Bay Restoration-Home". Southbayrestoration.org. Archived from the original on 2013-06-24. பார்க்கப்பட்ட நாள் 2013-08-08.
5. ↑  "பிப்ரவரி 2023 நிலவரம்". Southbayrestoration.org. Archived from the original on 2 மார்ச் 2023. பார்க்கப்பட்ட நாள் 2 மார்ச் 2023. `{{cite web}}`: Check date values in: `|accessdate=` and `|archivedate=` (help)

வெளி இணைப்புகள்
---------------

* Eden Landing Ecological Reserve at the California Department of Fish and Game (CDFG) website பரணிடப்பட்டது 2017-05-31 at the வந்தவழி இயந்திரம் (minimal content as of 08/2011)
* Eden Landing Ecological Reserve at Bay Nature website
* Eden Landing Salt Pond Restoration Project website
* South Bay Salt Ponds Restoration Project website
* Eden Landing Ecological Reserve and the South Bay Salt Ponds Restoration Project: A View of the Alameda Creek Watershed from Its Intersection with the SF Bay, John Krause, CDFG, 2008 பரணிடப்பட்டது 2016-03-03 at the வந்தவழி இயந்திரம்
**அமலானந்தா** (*Amalananda*) 1260 முதல் 1271 வரை ஆண்ட தேவகிரியின் யாதவ ஆட்சியாளரான மகாதேவரின் ஆட்சியின் போது வாழ்ந்த ஒரு தென்னிந்திய சமசுகிருத அறிஞர் ஆவார். அவரது வாழ்க்கை மற்றும் பின்னணி பற்றி அதிகம் தெரியவில்லை. அனுபவானந்தா அவரது ஆசானாக இருந்ததாக நம்பப்படுகிறது.

அமலானந்தா 1297 க்கு முன்பு *வேதாந்த கல்பதரு* என்ற நூலை எழுதினார். இந்த புத்தகம் வாசஸ்பதி மிஸ்ரரின் *பாமதி* பற்றிய வர்ணனையாகும், இது சங்கரரின் பதராயனின் பிரம்மசூத்திரங்களுக்கு விளக்கமாக உள்ளது. அவரது மற்ற படைப்புகள் - பிரம்ம *சூத்திரங்களின் விளக்கங்களான சாஸ்திர-தர்ப்பணம்*, மற்றும் பத்மபாதாசார்யாரின் *பஞ்சபாதிகாவின்* விளக்கமான *பஞ்சபாதிகா-தர்ப்பணம்*. இந்த படைப்புகளின் மொழியின் தனித்துவம் மற்றும் சிந்தனை உள்ளடக்கம் தீவிரமானது. *பாமதியின்* ஆசிரியரான வாசஸ்பதி மிசுரா 841 இல் வாழ்ந்தார். அப்பய்ய தீட்சிதா (1520-1593), காஞ்சியின் ரங்கராஜத்வரிந்திரரின் மகனும், ஒரு சிறந்த எழுத்தாளரும், அமலானந்தரின் *வேதாந்த-கல்பதருவின்* விளக்கமான *கல்பதருபரிமாலை* எழுதினார்.

சுவேதாசுவதார உபநிடதத்தால் குறிப்பிடப்படும் *யாத்ரேச்சவாதத்தை*, தற்செயலான விளைவுகளின் கோட்பாடு என சங்கரர் விளக்குகிறார்; உறுதியான காரணங்களைப் பொறுத்து எந்த நேரத்திலும் விளைவுகள் உருவாகும் என்ற கோட்பாடாக அமலானந்தா விளக்குகிறார். அதே உபநிடதம் இயற்கையே (சுபாவம்) உலகத்திற்குக் காரணம் என்று குறிப்பிடுகிறது. சங்கரர் அதை வெவ்வேறு விடயங்களில் உள்ளார்ந்த இயற்கை சக்திகள் என்று விளக்குகிறார். அமலானந்தா இயற்கையை விளக்குகிறார், பொருள்கள் இருக்கும் வரையில் இருப்பது எ.கா சுவாசம், உடல் இருக்கும் வரை உயிருள்ள உடலின் இயல்பு உள்ளது.

மேற்கோள்கள்
-----------

1. ↑  Ganga Ram Garg (1992). *Encyclopaedia of the Hindu World*. Concept Publishing Company. பக். 357. பன்னாட்டுத் தரப்புத்தக எண்:9788170223757. .
2. ↑  Surendranath Dasgupta (1975). *History of Indian Philosophy*. Motilal Banarsidass. பக். 418. பன்னாட்டுத் தரப்புத்தக எண்:9788120804128. .
3. ↑  Amresh Datta (1987). *Encyclopaedia of Undian Literature Vol.1*. Sahitya Akademi. பன்னாட்டுத் தரப்புத்தக எண்:9788126018031. .
4. ↑  Jadunath Sinha (1999). *Outlines of Indian Philosophy*. Pilgrim Books. பக். 61, 62. பன்னாட்டுத் தரப்புத்தக எண்:9788176240659. .

இந்து மெய்யியல் கருத்துருக்கள்
**பைராம் கான்** (Bairam Khan) (பாரசீக மொழி: **بيرام خان**‎) (இறப்பு: 1561) உமாயூன் மற்றும் அக்பர் தலைமையிலான முகலாயப் பேரரசில் தலைமை அமைச்சராகவும் மற்றும் தலைமைப் போர்ப்படைத் தலைவராகவும் பணியாற்றியவர். அக்பரின் இளமைக்காலத்தில், அவரது காப்பாளாரகவும் விளங்கியவர்.

இளமை வாழ்க்கை
-------------

நடு ஆசியாவின் ஆப்கானித்தான் நாட்டில் படாக்சன் என்ற மாகாணத்தில் பிறந்த கலப்பு துருக்கி இனத்தை சேர்ந்த பைராம் கான் மற்றும் அவரது தந்தை, பாபரின் படையில் பணியாற்றியவர்கள்.

போர்கள்
-------

இந்தியப் படையெடுப்பின் போது 16 வயது பைராம் கான் பாபரின் தலைமையிலான படையில் சேர்ந்து கொண்டார். இந்தியத் துணைக்கண்டத்தில் வலிமையான முகலாயப் பேரரசை நிறுவ உமாயூனுக்கு பக்க பலமாக இருந்தவர். வாரணாசி, வங்காளம், குஜராத் மீதான படையெடுப்புகளின் போது படைத்தலைவராக இருந்தவர். 
உமாயூனை பாரசீகத்திற்கு நாடு கடத்தப் போது, பைராம் கானும் உடன் சென்றார். உமாயூன் காந்தாரத்தைக் கைப்பற்றிய போரில் துணையிருந்தார்.
1556இல் வட இந்தியா முழுவதையும் கைப்பற்றும் போரில், முகலாயப் பேரரசின் தலைமைப் படைத்தலைவராக இருந்தார்.

1556இல் உமாயூன் இறந்த நேரத்தில் குழந்தையாக இருந்த இளவரசன் அக்பரின் காப்பாளாராக செயல்பட்டார்.
முதலாம் பானிபட் போர் பானிபட் போரில் தில்லி பேரரசர் ஹெமுவுடன் போரிட்டார்.

பிற்கால வாழ்க்கை
----------------

ஆப்கானிய வீரரால் கொல்லப்பட்ட பைராம் கான், பதான், அங்கில்வாட், குஜராத்தில், ஆண்டு 1561
சியா இசுலாமியரான பைராம் கானின் அரசியல் ஏற்றத்தை கண்ட சன்னி இசுலாமியப் பிரபுக்கள், பைராம் கானை முகலாயப் பேரரசிலிருந்து நீக்கிவிட முடிவு செய்தனர்.

பைராம் கான் குஜராத் வழியாக மெக்காவுக்கு பயணிக்கையில் ஹெமுவின் ஆப்கானியப் படைத்தலைவர் ஹாஜி கானால் கொல்லப்பட்டார்.

மேற்கோள்கள்
-----------

1. 1 2  Thackston, Wheeler M. (2002) *The Baburnama: Memoirs of Babur, Prince and Emperor* The Modern Library, New York, p.*xix*, ISBN 0-375-76137-3
2. ↑  Ahmed,Humayun,(2011) *Badsha Namdar*, National Library, Dhaka, pp.*200-233.* ISBN 978-984-502-017-6
3. 1 2  Ray, Sukumar & Beg, M.H.A. (1992) Bairam Khan, Mirza Beg, 1992, page 11, ISBN 969-8120-01-7
4. ↑  Ray, Sukumar & Beg, M.H.A. (1992) Bairam Khan, Mirza Beg, 1992, page 27, ISBN 969-8120-01-7
5. ↑
6. ↑  "Rahim-Abdul Rahim Khankhanan at Indiagrid". Archived from the original on 2011-07-13. பார்க்கப்பட்ட நாள் 2016-08-23.
7. ↑  Bose, Mandakranta. Faces of the Feminine in Ancient, Medieval, and Modern India, 2000.
**என்.சி.சி வரையறுக்கப்பட்ட கல்வி நிறுவனம்** (*NCC Education Ltd*) என்பது பிரித்தானியக் கல்வியை உலகளாவிய அளவில் அளிக்கின்ற ஓர் உலகாய அளவில் வழங்கும் வரையறுக்கப்பட்ட நிறுவனமாகும் .

வரலாறு
------

 ஆரம்பத்தில் தேசிய கணினி மையத்தின் ஒரு பகுதியாக, NCC கல்வி ஆரம்பத்தில் 1966 ஆம் ஆண்டில் பிரித்தானிய அரசாங்கத்தால் மேற்கொள்ளப்பட்ட IT முயற்சியாக நிறுவப்பட்டது. NCC கல்வி 1976 ஆம் ஆண்டில் IT தகுதிகளை வழங்கத் தொடங்கியது மற்றும் 1997 ஆம் ஆண்டு முதல் அதன் உயர் கல்வித் துறையை வர்த்தக நிகழ்ச்சிகள் மற்றும் அடித்தளத் திட்டங்கள். 2002 ஆம் ஆண்டின் தொடக்கத்தில், NCC கல்வி, பள்ளிகளுக்கான தகவல் தொடர்பாடல் தொழில்நுட்ப (ICT) திட்டங்களை வழங்கி வந்தது.

 இன்று
------

இன்று, NCC கல்விக்கு 50 க்கும் மேற்பட்ட நாடுகளில், (மான்செஸ்டர்), நேபாளம் (காத்மாண்டு), சீனா (பெய்ஜிங்), மலேசியா (கோலாலம்பூர்), மற்றும் தென்னாப்பிரிக்கா (கேப் டவுன்) மற்றும் உலகளாவிய கல்வி மேலாளர்களைப் பயன்படுத்துகிறது. NCC கல்வி தகுதிகள் மற்றும் பாடத்திட்டத்தை ஆணையம் (QCA) மூலம் அங்கீகாரம் பெற்றது மற்றும் ஆன்குவால் ஒழுங்குபடுத்தப்பட்டுள்ளது. பிரிட்டனில் பிசினஸ், புதுமை மற்றும் திறன்கள் (DBIS) திணைக்களத்தால் அங்கீகரிக்கப்பட்டது.

நிறுவனத்தின் தகுதிகள் UK பல்கலைக்கழகங்களின் எண்ணிக்கையை வெளிப்படுத்தியிருக்கின்றன அல்லது வருடங்களுக்கு ஒரு முறை, இரண்டு மற்றும் மூன்று குறிப்பிட்ட பட்டப்படிப்பு திட்டங்களில் நுழைகின்றன. NCC கல்வி, வர்செஸ்டர் பல்கலைக்கழகம், கிரீன்விச் பல்கலைக்கழகம், இளங்கலை டிகிரி மற்றும் ஹெர்ட்ஃபோர்ட்ஷையர் பல்கலைக்கழகத்துடன் ஒரு மாஸ்டர் திட்டத்தை வழங்கி வருகிறது.

 குறிப்புகள்
------------

1. ↑  , UK Government Recognition as an awarding body.
2. ↑   பரணிடப்பட்டது 2009-09-17 at the வந்தவழி இயந்திரம், DIUS - Further Education.
3. ↑  , NCC Education announces new relationship with the University of Hertfordshire.
**எம்.சேனாதிபதி** என்பவர் தமிழக ஓவியர்களுள் ஒருவர். இவர் நடிகர் சிவக்குமாரின் ஓவியக் கல்லூரி தோழரும் ஆவார். இவர் லலித் கலா அகாடமியின் தேர்வுக்குழு உறுப்பினராக இருந்தவர். இவர் சென்னை சோழமண்டலம் ஒவிய கிராமத்தின் தலைவராவார். தமிழக அரசின் கலைமாமணி விருது பெற்ற ஓவியர்.

வாழ்க்கை வரலாறு
---------------

இவர் 1939 ஆம் ஆண்டு சென்னையில் பிறந்தார். 1965 ஆம் ஆண்டில் சென்னை அரசு கலை மற்றும் கைவினைக் கல்லூரியில் வரைதல் மற்றும் ஓவியம் குறித்த பட்டம் பெற்றார். 1959 முதல் 1965 வரை நடிகர் சிவக்குமாரும் இவருடன் சேர்ந்து ஓவியக்கல்லூரியில் பயின்றார். இவருடைய திருமணம் 1965-ல் ஓவியக்கல்லூரி படிப்பு முடியும் முன்பாகவே ஏப்ரல் 19-ம் தேதி சைதாப்பேட்டையில் நடைப்பெற்றது. இவர் ஈஞ்சம்பாக்கத்தில் கிழக்கு கடற்கரை சாலையில் உள்ள சோழமண்டலம் எனும் பகுதியில் வசித்தார். இவருக்கு சரவணன் என்ற மகனும், ஹேமலதா என்று மகளும் உள்ளனர். இருவரும் ஓவியங்கள்.

உலக ஓவியக்கலை ஆய்வு
-------------------

1988 ஆம் ஆண்டு முதல் லண்டன், பிரான்ஸ், ஹாலந்து, பெல்ஜியம் மற்றும் மேற்கு ஜெர்மனி ஆகிய நாடுகளுக்குச் செல்ல பிரித்தானிய கவுன்சில் மானியம் தந்தது. அந்நாடுகளின் கலாச்சாரம், ஓவிய பண்பாடு ஆகிய ஆய்வை மேற்கொண்டார். 2006-லிருந்து 2016-க்குள் சீனா, மலேசியா, சிங்கப்பூர், அமெரிக்கா, துபாய், அபுதாபி என பல நாடுகளுக்கும் சென்று அந்த நாட்டின் ஓவியக்கலை வளர்ச்சியை அறிந்துள்ளார்.

கண்காட்சி
---------

பல ஓவியக் கண்காட்சிகளை சென்னை, பெங்களூரு, பம்பாய், கொல்கத்தா போன்ற நகரங்களில் பல முறை நடத்தியுள்ளார்.
1987-1988 மற்றும் 1995 இல் லலித் கலா அகாடமியின் தேர்வுக்குழு உறுப்பினராக இருந்தவர். தமிழக அரசின் கலைமாமணி விருது பெற்றவர்.

சேனதிபதி இந்தியக் கடவுள்களை பிரதிநிதித்துவம் செய்யும் ஓவியங்களுக்காக அறியப்படுகிறார். இந்திய தொன்மவியல் சார்ந்த பாடங்களை கலைவடிவாக எடுப்பதில் வல்லராக இருந்தார்.

விருதுகள்
---------

* 1988 பிரித்தானிய கவுன்சில் கிராண்ட்
* 1984-88 சீனியர் பெல்லோஷிப், கலாச்சாரத் துறை, இந்திய அரசு, புது தில்லி
* 1981 ஆண்டு கண்காட்சி விருது.
* 1981 - தமிழ்நாடு ஓவியம் நுண்கலை குரு விருது, சென்னை தமிழ்நாடு லலித் கலா அகாடமி.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  ஒவியங்கள் பாராட்டும் ஒவியர் எம்.சேனாதிபதி - எல்.முருகராஜ் - தினமலர் இதழ் - பதிவு செய்த நாள்: மே 05,2012
2. 1 2 3 4 5  சித்திரச்சோலை: 27 உலகம் சுற்றிய ஓவியர்கள் - நடிகர் சிவக்குமார். 04 ஜனவரி 2021 இந்து தமிழ் திசை நாளிதழ்

வெளி இணைப்புகள்
---------------

* எம். சேனாதிபதி ஓவியங்கள்
* எம். சேனாதிபதி ஓவியங்கள்